CELEX: 62022TN0039
Language: et
Date: 2022-01-19 00:00:00
Title: Kohtuasi T-39/22: 19. jaanuaril 2022 esitatud hagi – OA versus parlament

28.3.2022   
            
            
               ET
            
            
               Euroopa Liidu Teataja
            
            
               C 138/25
            
         
      19. jaanuaril 2022 esitatud hagi – OA versus parlament
      (Kohtuasi T-39/22)
      (2022/C 138/30)
      Kohtumenetluse keel: inglise
      
         Pooled
      
      
         Hageja: OA (esindajad: advokaadid G. Rossi ja F. Regaldo)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  rahuldada hagi;
               
            
                  —
               
               
                  tühistada mõlemad vaidlustatud otsused (välja arvatud see osa teisest vaidlustatud otsusest, milles kostja rahuldas pensionieaga seotud kaebuse);
               
            
                  —
               
               
                  otsustada, et hageja pensioni suurus tuleb kindlaks määrata lähtuvalt kõikide töötasude keskmisest summast, mille hageja teenis ajavahemikul 24.6.2010–31.3.2021 (pro-rata põhimõte);
               
            
                  —
               
               
                  otsustada, et hageja pensioni suuruse arvutamisel tuleb arvesse võtta ka institutsiooni teenistuses oldud aega ajavahemikul 27.7.2004–1.07.2009;
               
            
                  —
               
               
                  mõista kostjalt hageja kasuks välja hüvitis tekitatud kahju eest, mille suurus tuleb arvutada vastavalt hagiavalduse punktis 74 toodud valemile, või mõista hüvitisena välja mis tahes muu summa, mida kohus peab õiglaseks (ebatõenäolises olukorras, kus kohus ei rahulda eespool punktides 2, 3 ja 4 esitatud nõudeid);
               
            
                  —
               
               
                  (igal juhul) mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaheksa väidet.
      
                  1.
               
               
                  Esimene väide, et vaidlustatud otsustes on juba ette kindlaks määratud teatavad hageja pensioniõiguste väljaarvutamise üksikasjad, mille kohaldamine on seetõttu lubamatu.
               
            
                  2.
               
               
                  Teine väide, et vaidlustatud otsustes tõlgendati valesti Euroopa Kohtu praktikat vastuvõetavuse kohta.
               
            
                  3.
               
               
                  Kolmas väide, et otsus, mille tegemist hageja taotleb, et ole kostjale kahjulik, isegi kui hageja seisund töötajana edaspidi muutub.
               
            
                  4.
               
               
                  Neljas väide, et hageja teenistusaega aastatel 2004–2009 tuleks käsitada institutsiooni teenistuses oldud ajana.
               
            
                  5.
               
               
                  Viies väide, et uus pensioniea määramine peaks andma tulemuseks 63 eluaastat, ilma et see mõjutaks õigust vaidlustada kostja poolt edaspidi selle kohta tehtav otsus.
               
            
                  6.
               
               
                  Kuues väide, mille kohaselt tuleks kohaldada nn pro-rata põhimõtet.
               
            
                  7.
               
               
                  Seitsmes väide, et personalieeskirjade artikli 77 lõige 2 tuleks osaliselt kohaldamata jätta (pidades silmas sõna „viimasest“), et heastada võrdsuse ja proportsionaalsuse põhimõtete rikkumine.
               
            
                  8.
               
               
                  Kaheksas väide sisaldab palvet mõista välja kahjuhüvitis.